《闻鸠有作喜为晴兆也是日开霁又喜其占之有验再赋之以贻达善季辨天色难保惟快作诗为应耳》
宋代·舒岳祥

雨久成淫昏，新晴如改过。渐向东皋耕，还思北窗卧。

昏眼喜天晴，观书惊字大。流泉无淈泥，轻风不扬堁。

归途未须忙，差谷聊避破。小园迟能来，早茶看落磨。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。